Qatar Airways
Qatar Airways Company Q.C.S.C. (არაბ. القطرية), ოპერირებს, როგორც Qatar Airways (ქართ. კატარის (ყატარის) ავიახაზები) — კატარის სახელმწიფოს საკუთრებაში არსებული ფლაგმანი ავიაკომპანია. მისი შტაბ-ბინა მდებარეობს ქალაქ დოჰაში. ავიაკომპანიას გააჩნია ოპერირების ფართო ქსელი და ჰამადის საერთაშორისო აეროპორტიდან ის ასრულებს საერთაშორისო ფრენებს აფრიკის, ცენტრალური აზიის, ევროპის, შორეული აღმოსავლეთის, სამხრეთი აზიის, ახლო აღმოსავლეთის, ჩრდილოეთ ამერიკის, სამხრეთ ამერიკისა და ოკეანეთის მიმართულებით 140-ზე მეტ დანიშნულების პუნქტში. Qatar Airways ამჟამად 150-ზე მეტ თვითმფრინავს ფლობს. Qatar Airways Group-ში სულ დასაქმებულია 31 000-ზე მეტი ადამიანი, საიდანაც 19 000 ადამიანი უშუალოდ Qatar Airways-ის თანამშრომელია. 2013 წლის ოქტომბრიდან, ავიაკომპანია არის Oneworld-ის ალიანსის წევრი.